201 
a mindent megrongáló idó'nek s a tárgyak mostoha elhelye- 
zésének, gyűjteményeink értékesebb tárgyainak elpusztulása 
eddig nem következett be. 
Legsűrűbben folytak be az adományok abban az időben, 
mikor a muzeum még a megtekintbetésre alkalmasabb helyi- 
ségben volt elhelyezve, de ha nem csurgott is, cseppent 
mostani helyiségeinkben is. Páratlanul áll egyesületünk 40 
éves történetében a múlt 1895. év, melynek folyamán egyet- 
len egy ajándékot sem kaptunk. Ennek a szomorú jelen- 
ségnek a magyarázatát talán nem tévedek, ha egyrészt abban 
a körülményben keresem, hogy a nagyközönség birtokában 
lévő természeti tárgyakat első sorban az újabb időben any- 
nyira fölvirult iskolai muzemok foglalják le, melyek a szak- 
tanár és tanuló révén sokkal szorosabb összeköttetésben 
vannak az ily tárgyak tulajdonosaival, mint az ilyen, csak 
nyáron át nyitott s akkor is nagyon elrejtett gyűjtemény, 
— másrészt múzeumunk mostoha elhelyezési viszonyaiban. 
Talán nem csalódom ugyanis, ha azt állítom, hogy az aján- 
dékozási kedv azért csappant meg enynyire, mert a tulajdo- 
nosa jobbnak tartja gyűjteményét otthon megőrizni, semhogy 
múzeumunkban helyezné el, ahol talán csak a custosnak a 
mostoha viszonyokkal vívott ernyedetlen ádáz harcza által 
óvható meg ideig-óráig az elpusztulástól s ha megóvható is, 
a szűk, setét helyiségben alig helyezhető el, alig tehető ki 
közszemlére. Ne méltóztassék azért tőlem rossz néven venni, 
ha custosi minőségemben mai jubiláris közgyűlésünkön ismét 
csak azt az évi jelentéseimben tengeri kígyóként végighúzódó 
kérést vagyok bátor egyesületünk befolyásos tagjaihoz intézni: 
hogy múzeumunk kedvezőbb elhelyezésére illetékes helyen 
befolyásukat érvényesíteni kegyeskedjenek. 
Van tehát gyűjteményeinkben, a tavalyi jelentésemben 
foglalt kimutatás értelmében 14718 tárgy. 
A természettudományok iránt fölébredt s egyre élénkülő 
érdeklődésnek tudható talán be az a jelentésemben egyedüli 
örvendetes tény, mely szerint múzeumunk látogatása, 
daczára a fönnt jelzett kedvezőtlen viszonyoknak, ismét 
élénkebb volt mint tavaly. Május 5.-től október 13ig 24 
félnapon át állott nyitva múzeumunk a nagyközönség szá- 
